

**סיור מב"ל מחזור מ"ז באירופה**

תדריך למובילי הסיור

מצע לשיפור ודיון





ספטמבר 2019

**כללי**

1. החל משלהי ספטמבר ועד לאמצע נובמבר 2019 נעסוק, במסגרתה של העונה הראשונה, הגלובלית, בסמינר וסיור אירופה, ששיאם בסיור לימודי.
2. הלמידה כוללת הכנה ולימוד מקדים, לרבות הגדרה של שאלות החקר ושאלות המשנה, והוצאה לפועל של סיור בארץ היעד.
3. שלב הסיום יתקיים בבריסל, לשם יץכנסו כל הצוותים, לסיור וחקירה משותפת של נאט"ו והאיחוד האירופי.
4. כל זאת מתוך מטרה לחבר בין הלמידה של 3 קורסי התשתית הגלובאלית העוסקים בתשתית הבטל''מ ומושגי יסוד שלו, בגלובאליזם ובאסטרטגיה, ולהדגים אותם על מדינות נבחרות. כאשר, בכל מדינה, יושם דגש על מרכיב בסיסי נבחר של הבטחון הלאומי על רקע כלל היבטי הבטל''מ באותה מדינה.
5. הסמינר יתקיים במתכונת של קבוצת למידה שלה צוות מוביל, ובליווי מומחים לגבי מקורות, ספרות ונתונים; הקבוצה תגדיר את מטרת הלמידה, תחלק משימות לאיסוף חומר; תארגן מפגשים עם נציגי המדינות או מטעמן ללימוד בישראל ותכין תכנית לסיור בן יומיים וחצי.
6. התכנית, על שלביה השונים תאושר מול מדריך הצוות.
7. **מטרת הסיור**:
8. חקירה מקיפה הכוללת הכנה וניסוח של שאלות חקר ראשיות ומשניות בביטחון לאומי ובהקשר לתכני העונה הגלובלית.
9. התנסות בלמידת בכירים ובאחריות על למידה במסגרת צוותית נתונה.
10. כצוות מוביל עליכם לגבש עם הצוות כולו את שאלת החקר, שאלות המשנה וכיווני הפעולה של הצוות בארץ היעד. עליכם להגדיר את שאלות החקר בהתייחס לתכני העונה הנלמדת ובהתייחס לביטחון הלאומי של ארץ היעד ולחברו לנאט"ו ולאיחוד האירופי.
11. עליכם לגבש עם הצוות כולו תוכנית מפורטת הכוללת את שלב ההכנה והטעינה, את שלב הסיור וההתנסות ואת שלב החיבור לסיור המשותף בבריסל בנאט"ו ובאיחוד האירופי.
12. כאמור מצופה כי טרם הנסיעה תקיימו, במסגרת הזמן הנתונה לכם, למידה מתקדמת במסגרת הצוות. בתוך כך חשוב כי תקיימו דיונים צוותיים , תפגשו מומחים לנושא: דיפלומטים ישראלים לשעבר שכיהנו במדינת היעד, עיתונאים, חוקרי אקדמיה, אנשי רוח ותרבות הבקיאים במדינת היעד. אנשים ממדינת היעד ששוהים בישראל, מומלץ לקיים חלק מהמפגשים מחוץ למב"ל.
13. מומלץ כי תעזרו במקורות ידע רלבנטיים ודיגיטליים, שיאפשרו עכשוויות למידה ורלבנטיות.
14. לכל קבוצה מונה תומך אקדמי שילווה אותה ועליכם לחבור אליו בהקדם.
15. המשימה בכללותה מורכבת משלושה חלקים:
	* 1. תוכנית ההכנה והטעינה
		2. תוכנית הסיור
		3. עיבוד ותחקיר
16. עליכם להשתמש בכלל חברי הצוות ולשתף את כולם במשימה. המפתח להצלחה נמצא גם בהתאמת המשימה למשתתף על פי יתרונותיו היחסיים ועל פי צרכי הקבוצה. נזכיר, כי המשימה מורכבת וכוללת יכולות כתיבה, ניתוח, תיאום, עיבוד ושיח.
17. במסגרת התכנית רצוי ומומלץ לעסוק גם בהיבטים החברתיים והחווייתיים בשלב ההכנה והטעינה ובסיור עצמו.
18. במסגרת תכנית הסיור יש לייחד שעה לעיבוד צוותי בסיום הפעילות של היום השני. בנוסף יש לתכנן סיום מוקדם של הפעילות ביום השלישי לטובת נסיעה לבריסל. עוד מומלץ לתכנן פעילות חברתית בערב הראשון בבריסל.
19. היבטים לוגיסטיים שונים כגון שכר מרצים, תיאום מפגשים, טיסות ועוד – יעשו מול גורמי הדרכה וקש"ח מב"ל.
20. עליכם לאשר מול מדריך הצוות את שאלות החקר, את תוכנית הטעינה ותוכנית הסיור - קודם ליציאה לרכש והזמנה.
21. התוצרים הנדרשים:
22. מסמך שאלות החקר
23. תעודת זהות של מדינת היעד – נתונים בסיסיים
24. תכנית הכנה וטעינה מאושרת
25. תכנית סיור מאושרת
26. תחקיר סיור – לקחים לשימור ושיפור
27. עיבוד סיור – מענה על שאלות החקר
28. תיק סיור - כולל נספחי מנהלה ושליטה, דוברים, מקומות, מתן תשורות, אחריות לפי ימים
29. מצגת (שתוצג במליאה ותענה על שאלות החקר) – מטלה אקדמית
30. סרטון חווייתי ותמונות הווי (רשות)
31. כללי ההתנהגות הנהוגים במב"ל חלים גם במסגרת הסיור ובנוסף נדרש קוד לבוש חו"ל.